Rikunarita-ORG/Wikinium huggingface dataset:
# ਲੀਨਸ ਤੂਰਵਲਦਸ

| ਲੀਨਸ ਤੂਰਵਲਦਸ |
| --- |
| ਤੂਰਵਲਦਸ 2014 ਵਿੱਚ |
| ਜਨਮ | ਲੀਨਸ ਬੈਨੇਡਿਕਟ ਤੂਰਵਲਦਸ  (1969-12-28) 28 ਦਸੰਬਰ 1969 ਹੈਲਸਿੰਕੀ, ਫ਼ਿਨਲੈਂਡ |
| ਰਾਸ਼ਟਰੀਅਤਾ | ਫ਼ਿਨਿਸ਼, ਅਮਰੀਕੀ (naturalized in 2010) |
| ਅਲਮਾ ਮਾਤਰ | ਯੂਨੀਵਰਸਿਟੀ ਆਫ਼ ਹੈਲਸਿੰਕੀ (M.S., 1988) |
| ਪੇਸ਼ਾ | ਸਾਫ਼ਟਵੇਅਰ ਇੰਜੀਨੀਅਰ |
| ਮਾਲਕ | ਲਿਨਅਕਸ ਫ਼ਾਉਂਡੇਸ਼ਨ |
| ਲਈ ਪ੍ਰਸਿੱਧ | ਲਿਨਅਕਸ ਕਰਨਲ, Git |
| ਜੀਵਨ ਸਾਥੀ | ਤੂਵ ਤੂਰਵਲਦਸ (née Monni) |
| ਬੱਚੇ | 3 |
| Parent(s) | ਨਿਲਸ ਤੂਰਵਲਦਸ (ਬਾਪ) ਐਨਾ ਤੂਰਵਲਦਸ (ਮਾਂ) |
| ਰਿਸ਼ਤੇਦਾਰ | ਓਲੇ ਤੂਰਵਲਦਸ (ਦਾਦਾ) |
| ਵੈੱਬਸਾਈਟ | torvalds-family.blogspot.com (outdated) |

**ਲੀਨਸ ਬੈਨੇਡਿਕਟ ਤੂਰਵਲਦਸ** (ਸਵੀਡਨੀ: [ˈliːn.ɵs ˈtuːr.valds] ( ਸੁਣੋ); ਜਨਮ 28 ਦਿਸੰਬਰ 1969) ਇੱਕ ਫ਼ਿਨਿਸ਼-ਅਮਰੀਕੀ ਸਾਫ਼ਟਵੇਅਰ ਇੰਜੀਨੀਅਰ ਹੈ। ਇਹ ਲਿਨਅਕਸ ਕਰਨਲ ਦੀ ਹੋਂਦ ਅਤੇ ਉੱਨਤੀ ਪਿੱਛੇ ਮੁੱਖ ਇਨਸਾਨ ਹੈ ਜੋ ਕਿ ਆਪਰੇਟਿੰਗ ਸਿਸਟਮਾਂ ਲਈ ਸਭ ਤੋਂ ਮਸ਼ਹੂਰ ਕਰਨਲ ਹੈ। ਬਾਅਦ ਵਿੱਚ ਇਹ ਲਿਨਅਕਸ ਕਰਨਲ ਦੇ ਚੀਫ਼ ਰਚਨਾਕਾਰ ਬਣ ਗਏ ਅਤੇ ਹੁਣ ਇਸ ਪ੍ਰਾਜੈਕਟ ਦੀ ਦੇਖ-ਰੇਖ ਕਰਦੇ ਹਨ। ਇਹਨਾਂ ਨੇ ਰਿਵਿਜਨ ਕੰਟਰੋਲ ਸਿਸਟਮ Git ਵੀ ਬਣਾਇਆ। 2012 ਵਿੱਚ ਟੈਕਨਾਲਜੀ ਅਕੈਡਮੀ ਫ਼ਿਨਲੈਂਡ ਨੇ ਇਹਨਾਂ ਨੂੰ "ਇਕ ਨਵਾਂ ਖੁੱਲ੍ਹਾ-ਸਰੋਤ ਆਪਰੇਟਿੰਗ ਸਿਸਟਮ ਬਣਾਉਣ ਲਈ" ਮਿਲੇਨੀਅਮ ਟੈਕਨਾਲਜੀ ਇਨਾਮ ਨਾਲ਼ ਸਨਮਾਨਿਤ ਕੀਤਾ। ਇਹਨਾਂ ਨੂੰ ਸਾਲ 2014 ਦਾ IEEE ਕੰਪਿਊਟਰ ਪਾਇਅਨੀਰ ਇਨਾਮ ਵੀ ਮਿਲਿਆ ਹੋਇਆ ਹੈ।

## ਜੀਵਨੀ

### ਮੁੱਢਲੇ ਸਾਲ

ਤੂਰਵਲਦਸ ਦਾ ਜਨਮ ਹੈਲਸਿੰਕੀ, ਫ਼ਿਨਲੈਂਡ ਵਿੱਚ ਹੋਇਆ। ਇਹ ਪੱਤਰਕਾਰਾਂ ਐਨਾ ਅਤੇ ਨਿਲਸ ਤੂਰਵਲਦਸ ਦੇ ਪੁੱਤਰ ਅਤੇ ਕਵੀ ਓਲੇ ਤੂਰਵਲਦਸ ਦੇ ਪੋਤੇ ਹਨ। ਇਹਨਾਂ ਦੇ ਮਾਂ ਅਤੇ ਬਾਪ ਦੋਵੇਂ 1960ਵਿਆਂ ਵਿੱਚ ਯੂਨੀਵਰਸਿਟੀ ਆਫ਼ ਹੈਲਸਿੰਕੀ ਦੇ ਇੰਤਹਾਪਸੰਦਾਂ ਵਿੱਚੋਂ ਸਨ। ਇਹਨਾਂ ਦਾ ਟੱਬਰ ਫ਼ਿਨਲੈਂਡ ਦੀ ਸਵੀਡਿਸ਼ ਬੋਲਦੀ ਘੱਟ-ਗਿਣਤੀ (ਫ਼ਿਨਲੈਂਡ ਦੀ ਅਬਾਦੀ ਦਾ 5.5%) ਨਾਲ਼ ਸਬੰਧ ਰੱਖਦਾ ਹੈ।

## ਹਵਾਲੇ
# ਮੈਕਸੀਕੋ ਦੀ ਖਾੜੀ

ਮੈਕਸੀਕੋ ਖਾੜੀ ਦਾ ਪਾਣੀ-ਹੇਠਲਾ ਸਥਾਨ-ਵਰਣਨ
Cantarell
**ਮੈਕਸੀਕੋ ਖਾੜੀ** (Spanish: *Golfo de México*) ਇੱਕ ਮਹਾਂਸਾਗਰੀ ਚਿਲਮਚੀ (ਬੇਸਿਨ) ਹੈ ਜੋ ਮੁੱਖ ਤੌਰ ਉੱਤੇ ਉੱਤਰੀ ਅਮਰੀਕਾ ਮਹਾਂਦੀਪ ਅਤੇ ਕਿਊਬਾ ਟਾਪੂ ਨਾਲ਼ ਘਿਰੀ ਹੋਈ ਹੈ। ਇਸ ਦੀਆਂ ਹੱਦਾਂ ਉੱਤਰ-ਪੂਰਬ, ਉੱਤਰ ਅਤੇ ਉੱਤਰ-ਪੱਛਮ ਵੱਲ ਸੰਯੁਕਤ ਰਾਜ, ਦੱਖਣ ਅਤੇ ਦੱਖਣ-ਪੱਛਮ ਵੱਲ ਮੈਕਸੀਕੋ ਅਤੇ ਦੱਖਣ-ਪੂਰਬ ਵੱਲ ਕਿਊਬਾ ਨਾਲ਼ ਲੱਗਦੀਆਂ ਹਨ। ਇਸ ਦੀ ਰਚਨਾ ਲਗਭਗ 30 ਕਰੋੜ ਸਾਲ ਪਹਿਲਾਂ ਧਰਤੀ ਦੀਆਂ ਪਲੇਟਾਂ ਖਿਸਕਣ ਨਾਲ਼ ਹੋਈ ਸੀ। ੲਿਹ ਦੁਨੀਆ ਦੀਆਂ ਸਭ ਤੋਂ ਲੰਮੀਆਂ ਖਾਡ਼ੀਆਂ ਵਿੱਚੋਂ ੲਿੱਕ ਹੈ।

## ਹਵਾਲੇ
# ਲੈਰੀ ਸੈਂਗਰ

| ਲੈਰੀ ਸੈਨਗਰ |
| --- |
| ਲੈਰੀ ਸੈਨਗਰ ਜੁਲਾਈ 2006 ਵਿੱਚ |
| ਜਨਮ | ਲੌਰੇੰਸ ਮਾਰਕ ਸੈਨਗਰ  (1968-07-16) ਜੁਲਾਈ 16, 1968 ਬੈੱਲਵਿਊ, ਵਾਸ਼ਿੰਗਟਨ, ਅਮਰੀਕਾ |
| ਅਲਮਾ ਮਾਤਰ | ਰੀਡ ਕਾਲਜ (ਬੀ.ਏ.) ਓਹਾਇਓ ਸਟੇਟ ਯੂਨੀਵਰਸਿਟੀ(ਐੱਮ.ਏ., ਪੀ.ਐੱਚ.ਡੀ.) |
| ਪੇਸ਼ਾ | ਇੰਟਰਨੈੱਟ ਪ੍ਰਾਜੈਕਟ ਉੱਨਤਕਾਰ |
| ਲਈ ਪ੍ਰਸਿੱਧ | ਵਿਕੀਪੀਡੀਆ ਦਾ ਸਹਿ-ਸੰਸਥਾਪਕ |
| ਵੈੱਬਸਾਈਟ | LarrySanger.org |

**ਲੈਰੀ ਸੈਨਗੇਰ** (ਜਨਮ 16 ਜੁਲਾਈ, 1968) ਇੱਕ ਅਮਰੀਕੀ ਇੰਟਰਨੈੱਟ ਉੱਦਮੀ ਹੈ। ਉਹ ਆਜ਼ਾਦ ਸੱਮਗਰੀ ਵਾਲੇ ਵਿਸ਼ਵਕੋਸ਼ ਵਿਕੀਪੀਡੀਆ ਦਾ ਸਹਿ-ਸੰਸਥਾਪਕ ਅਤੇ ਸਿਟੀਜੈਨਡਮ ਦਾ ਸੰਸਥਾਪਕ ਹੈ। ਉਹ ਐਨਕੋਰੇਜ, ਅਲਾਸਕਾ ਵਿੱਚ ਪਲਿਆ। ਛੋਟੀ ਉਮਰ ਤੋਂ ਹੀ ਉਸ ਦਾ ਰੁਝਾਨ ਦਰਸ਼ਨ ਵੱਲ ਸੀ। ਉਸਨੇ 1991 ਵਿੱਚ ਰੀਡ ਕਾਲਜ ਤੋਂ ਦਰਸ਼ਨ ਵਿੱਚ ਬੈਚਲਰ ਦੀ ਡਿਗਰੀ ਅਤੇ 2000 ਵਿੱਚ ਦਰਸ਼ਨ ਵਿੱਚ ਪੀ.ਐੱਚ.ਡੀ. ਦੀ ਡਿਗਰੀ ਓਹਾਇਓ ਸਟੇਟ ਯੂਨੀਵਰਸਿਟੀ ਤੋਂ ਪ੍ਰਾਪਤ ਕੀਤੀ।

## ਹਵਾਲੇ
# ਫ਼ਰਾਂਸੀਸੀ ਇਨਕ਼ਲਾਬ

ਫ਼ਰਾਂਸੀਸੀ ਇਨਕ਼ਲਾਬ| ਬਾਸਤੀਯ (ਗੜ੍ਹ) 'ਤੇ ਕ਼ਬਜ਼ਾ, 14 ਜੁਲਾਈ 1789 |
| ਮੂਲ ਨਾਮ |  Révolution Française |
| ਅੰਗਰੇਜ਼ੀ ਨਾਮ | French Revolution |
| ਮਿਤੀ | 1789–1799 |
| ਟਿਕਾਣਾ | ਫ਼ਰਾਂਸ |
| ਭਾਗੀਦਾਰ | ਫ਼ਰਾਂਸੀਸੀ ਸਮਾਜ |
| ਨਤੀਜਾ | * ਔਖੀ ਸੰਵਿਧਾਨਕ ਬਾਦਸ਼ਾਹੀ ਵੱਲੋਂ ਪਾਬੰਦ ਸ਼ਾਹੀ ਤਾਕ਼ਤ ਦਾ ਇੱਕ ਚੱਕਰ — ਫੇਰ ਫ਼ਰਾਂਸੀਸੀ ਬਾਦਸ਼ਾਹ, ਕੁਲੀਨਰਾਜ ਅਤੇ ਗਿਰਜੇ ਦੀ ਸਮਾਪਤੀ ਅਤੇ ਇੱਕ ਮੌਲਿਕ, ਧਰਮ-ਨਿਰਪੱਖ, ਲੋਕਤੰਤਰੀ ਗਣਰਾਜ ਨਾਲ਼ ਬਦਲੀ — ਜੋ ਅੱਗੋਂ ਹੋਰ ਵੀ ਸੱਤਾਵਾਦੀ, ਜੰਗਪਸੰਦ ਅਤੇ ਜਗੀਰੀ ਬਣ ਗਿਆ।
* ਨਾਗਰਿਕਤਾ ਅਤੇ ਅਣ-ਖੋ ਅਧਿਕਾਰ ਵਰਗੇ ਬੁੱਧ-ਸਿਧਾਂਤ ਅਤੇ ਲੋਕਤੰਤਰ 'ਤੇ ਰਾਸ਼ਟਰਵਾਦ ਉੱਤੇ ਅਧਾਰਤ ਰਹਿਤ ਵਿੱਚ ਬੁਨਿਆਦੀ ਸਮਾਜਕ ਬਦਲਾਅ।
* ਨਪੋਲੀਅਨ ਬੋਨਾਪਾਰਤ ਦਾ ਉਠਾਅ
* ਹੋਰ ਯੂਰਪੀ ਦੇਸ਼ਾਂ ਨਾਲ਼ ਹਥਿਆਰਬੰਦ ਟਾਕਰੇ
 |

**ਫ਼ਰਾਂਸੀਸੀ ਇਨਕ਼ਲਾਬ** (ਫ਼ਰਾਂਸੀਸੀ: *Révolution Française*; 1789–1799), ਫ਼ਰਾਂਸ ਵਿੱਚ ਬੁਨਿਆਦੀ ਸਮਾਜਕ ਅਤੇ ਰਾਜਨੀਤਕ ਚੱਕਥੱਲੀ ਦਾ ਇੱਕ ਦੌਰ ਸੀ ਜਿਸਦਾ ਸਿੱਧਾ ਅਸਰ ਫ਼ਰਾਂਸੀਸੀ ਇਤਿਹਾਸ ਅਤੇ ਹੋਰ ਮੋਟੇ ਤੌਰ 'ਤੇ ਸਮੁੱਚੀ ਦੁਨੀਆ ਉੱਤੇ ਪਿਆ। ਪੂਰਨ ਰਾਜਤੰਤਰ ਜਿਸਨੇ ਫ਼ਰਾਂਸ ਉੱਤੇ ਸਦੀਆਂ ਤੋਂ ਰਾਜ ਕੀਤਾ ਤਿੰਨ ਸਾਲਾਂ ਵਿੱਚ ਢਹਿ ਗਿਆ। ਫ਼ਰਾਂਸੀਸੀ ਸਮਾਜ ਵਿੱਚ ਇੱਕ ਭਾਰੀ ਕਾਇਆ-ਪਲਟ ਹੋਇਆ ਕਿਉਂਕਿ ਪ੍ਰਚੱਲਤ ਜਗੀਰੀ, ਕੁਲੀਨਤੰਤਰੀ ਅਤੇ ਧਾਰਮਿਕ ਰਿਆਇਤਾਂ ਖੱਬੇ ਰਾਜਨੀਤਕ ਸਮੂਹਾਂ, ਗਲੀਆਂ 'ਚ ਉਤਰੀ ਜਨਤਾ ਅਤੇ ਪਿੰਡਾਂ ਵਿਚਲੇ ਕਿਸਾਨਾਂ ਦੇ ਨਿਰੰਤਰ ਧਾਵਿਆਂ ਸਦਕਾ ਲੋਪ ਹੋ ਗਈਆਂ। ਰਵਾਇਤ ਅਤੇ ਮਹੰਤਸ਼ਾਹੀ ਦੇ ਪੁਰਾਣੇ ਵਿਚਾਰਾਂ – ਬਾਦਸ਼ਾਹੀ, ਕੁਲੀਨਰਾਜ ਅਤੇ ਧਾਰਮਿਕ ਅਹੁਦੇਦਾਰੀ ਆਦਿ –  ਦੀ ਥਾਂ ਨਵੇਂ ਗਿਆਨ ਸਿਧਾਂਤਾਂ, ਜਿਵੇਂ ਕਿ ਖ਼ਲਾਸੀ, ਬਰਾਬਰੀ, ਨਾਗਰਿਕਤਾ ਅਤੇ ਨਾ ਖੋਹੇ ਜਾ ਸਕਣ ਵਾਲੇ ਅਧਿਕਾਰ, ਵੱਲੋਂ ਲੈ ਲਈ ਗਈ। ਯੂਰਪ ਦੇ ਸਾਰੇ ਰਾਜ ਘਰਾਣੇ ਡਰ ਗਏ ਅਤੇ ਉਹਨਾਂ ਨੇ ਇਸ ਦੇ ਵਿਰੋਧ ਵਿੱਚ ਇੱਕ ਲਹਿਰ ਛੇੜ ਦਿੱਤੀ ਅਤੇ 1814 ਵਿੱਚ ਰਾਜਤੰਤਰ ਫੇਰ ਬਹਾਲ ਕਰ ਦਿੱਤਾ।ਪਰ ਬਹੁਤੇ ਨਵੇਂ ਸੁਧਾਰ ਸਦਾ ਲਈ ਰਹਿ ਗਏ। ਇਸੇ ਤਰਾਂ ਇਨਕ਼ਲਾਬ ਦੇ ਵਿਰੋਧੀਆਂ ਅਤੇ ਹਮੈਤੀਆਂ ਵਿਚਕਾਰ ਵੈਰਭਾਵ ਵੀ ਪੱਕੇ ਹੋ ਗਏ, ਇਹ ਲੜਾਈ ਉਹਨਾਂ ਵਿਚਕਾਰ ਅਗਲੀਆਂ ਦੋ ਸਦੀਆਂ ਤੱਕ ਚਲਦੀ ਰਹੀ। ਫ਼ਰਾਂਸ ਦੇ ਇਨਕ਼ਲਾਬ ਵਿੱਚ ਰੂਸੋ, ਵੋਲਟੇਅਰ, ਮੋਨਤੈਸਕੀਉ ਅਤੇ ਹੋਰ ਫ਼ਰਾਂਸੀਸੀ ਦਾਰਸ਼ਨਿਕਾਂ ਦਾ ਵੀ ਬਹੁਤ ਅਹਿਮ ਯੋਗਦਾਨ ਸੀ।

ਫ਼ਰਾਂਸੀਸੀ ਸਰਕਾਰ ਨੂੰ 1780 ਦੇ ਦਹਾਕੇ ਵਿੱਚ ਵਿੱਤੀ ਸੰਕਟ ਦਾ ਸਾਹਮਣਾ ਕਰਨਾ ਪਿਆ, ਅਤੇ ਰਾਜਾ ਲੁਈ ਸੋਲ੍ਹਵਾਂ ਨੂੰ ਇਹਨਾਂ ਮਾਮਲਿਆਂ ਨੂੰ ਗ਼ਲਤ ਢੰਗ ਨਾਲ਼ ਚਲਾਉਣ ਲਈ ਦੋਸ਼ੀ ਠਹਿਰਾਇਆ ਗਿਆ ਸੀ।
## ਹਵਾਲੇ